নিয়ন্ত্রণরেখা পেরিয়ে পাক জঙ্গিঘাঁটি গুঁড়িয়ে দিল ভারত। জইশ-ই-মহম্মদের লঞ্চপ্যাড ও কন্ট্রোল রুম উড়িয়ে দিয়েছে ভারতের যুদ্ধ বিমান।

এই বিষয়ে অন্যান্য খবর

১২ দিন পরে পুলওয়ামার জবাব দিল ভারত, কী জানাল পাকিস্তান


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, হামলায় মারাত্মক ক্ষতি হয়েছে জইশের। অন্তত ২০০-৩০০ জঙ্গিকে নিকেশ করেছে যুদ্ধ বিমান। সূত্র মারফত এমনটাই খবর পাওয়া যাচ্ছে। 
তবে ভারতের হামলার কথা স্বীকার করে নিলেও কোনও ক্ষয়ক্ষতি হয়নি বলেই জানিয়েছে পাক সেনা।
জানা গিয়েছে, ভোর সাড়ে তিনটে নাগাদ হামলা চালায় মোট ১২টি যুদ্ধ বিমান। এক হাজার কেজি বোমা ফেলা হয়। প্রায় ৩০-৪০ মিনিট ধরে হামলা চালানো হয়। লাগাতার হামলায় লণ্ডভণ্ড হয়ে গিয়েছে পাক মাটিতে থাকা যুদ্ধ বিমান।
প্রসঙ্গত, পুলওয়ামা হামলার পরেই কড়া জবাব দেওয়া হবে বলে ইসলামাবাদকে হুঁশিয়ারি দিয়েছিল ভারতীয় সেনা। তার ঠিক পরেই পাক মাটিতে জঙ্গিদের উপর এই হামলা চালাল ভারতীয় বায়ুসেনা।